Tarybos sprendimas
1999 m. gegužės 28 d.
nustatantis ekologinius kriterijus, suteikiant Bendrijos ekologinį ženklą indų plovyklėse naudojamiems plovikliams
(pranešta dokumentu Nr. C(1999) 1377)
(tekstas svarbus EEE)
(1999/427/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. kovo 23 d. Tarybos reglamentą (EEB) Nr. 880/92 dėl Bendrijos ekologinio ženklo suteikimo sistemos [1], ypač į jo 5 straipsnio 1 dalies antrą pastraipą,
(1) kadangi Reglamento (EEB) Nr. 880/92 5 straipsnio 1 dalies pirmoje pastraipoje nustatyta, kad Bendrijos ekologinio ženklo suteikimo sąlygos turi būti apibrėžtos pagal gaminių grupes,
(2) kadangi Reglamento (EEB) Nr. 880/92 10 straipsnio 2 dalyje teigiama, kad gaminio poveikis aplinkai vertinamas pagal konkrečius gaminių grupių kriterijus;
(3) kadangi Reglamento (EEB) Nr. 880/92 4 straipsnio 2 dalies a punkte teigiama, kad ekologinis ženklas nesuteikiamas gaminiams, kurie pagal Tarybos direktyvą 67/548/EEB [2] su paskutiniais pakeitimais, padarytais Komisijos direktyva 98/73/EB [3], ir pagal Tarybos direktyvą 88/379/EEB [4] su paskutiniais pakeitimais, padarytais Komisijos direktyva 96/65/EB [5], yra skirstomi į pavojingas medžiagos arba preparatus, bet jis gali būti suteiktas gaminiams, kuriuose yra šių medžiagų arba preparatų, jeigu jie atitinka Bendrijos ekologinio ženklo suteikimo sistemos tikslus;
(4) kadangi indų plovyklėse naudojamuose plovikliuose yra medžiagų arba preparatų, kurie pagal pirmiau minėtas direktyvas yra skirstomi į pavojingas medžiagas ir preparatus;
(5) kadangi šiuo sprendimu nustatyti ekologiniai kriterijai visų pirma apima ribinės vertes ir rezultatus, iki minimumo sumažinančius pavojingomis klasifikuojamų medžiagų ir preparatų koncentraciją plovikliuose, kuriems gali būti suteikiamas ekologinis ženklas;
(6) kadangi šiuos kriterijus atitinkantys plovikliai tokiu būdu mažina poveikį aplinkai ir atitinka Bendrijos ekologinio ženklo suteikimo sistemos tikslus;
(7) kadangi pagal Reglamento (EEB) Nr. 880/92 6 straipsnį Komisija konsultacinio forumo metu konsultavosi su pagrindinėmis interesų grupėmis;
(8) kadangi pagal Reglamento (EEB) Nr. 880/92 7 straipsnio 1 dalį įsteigtas komitetas nepareiškė nuomonės dėl priemonių, nustatytų Komisijos sprendimo projekte;
(9) kadangi todėl Komisija 1999 m. sausio 27 d. Tarybai pateikė pasiūlymą dėl šių priemonių pagal Reglamento (EEB) Nr. 880/92 7 straipsnio 4 dalį;
(10) kadangi Taryba per tris mėnesius nuo tos dienos, kai klausimas buvo jai perduotas, nepriėmė jokio sprendimo;
(11) kadangi pagal Reglamento (EEB) Nr. 880/92 7 straipsnio 5 dalį dabar šias priemones turėtų patvirtinti Komisija,
PRIĖMĖ ŠĮ SPRENDIMĄ:
1 straipsnis
Gaminių grupė "indų plovyklių plovikliai" - tai visi plovikliai, skirti naudoti tik automatinėse buitinėse indų plovyklėse.
2 straipsnis
Gaminių grupės poveikis aplinkai ir tinkamumas naudoti, kaip apibrėžta 1 straipsnyje, vertinami atsižvelgiant į priede ir I priedėlio A dalyje, I priedėlio B dalyje, II, III ir IV priedėliuose nustatytus konkrečius ekologinius bei kokybės kriterijus.
3 straipsnis
Gaminių grupės apibrėžimas ir tai gaminių grupei taikomi konkretūs ekologiniai kriterijai galioja trejus metus nuo pirmosios mėnesio po šių kriterijų priėmimo dienos.
4 straipsnis
Administravimo tikslais šiai gaminių grupei priskirtas gaminių grupės kodas yra "15".
5 straipsnis
Šis sprendimas skirtas valstybėms narėms.
Priimta Briuselyje, 1999 m. gegužės 28 d.